ปลาเขื่อนเป็นยังไง แล้วไก่ย่างโคราช ทำไมมาอยู่แปดริ้ว ? สำหรับหลายคนที่สงสัยแต่ยังไม่ได้มีโอกาสมาพิสูจน์ ถ้าอยากรู้ตามมาเลยค่ะ

"ปลาเขื่อน ไก่ย่างโคราช" เป็นชื่อร้านอาหารที่เปิดตัวเมื่อเดือน กรกฏาคม 2556 ที่ผ่านมา อาจเรียกได้ว่าเป็นร้านอาหารน้องใหม่แห่งเมืองแปดริ้ว หรือจังหวัดฉะเชิงเทรา ด้วยชื่อร้านทำให้หลายคนสงสัย ว่าเอ๊ะ ปลาเขื่อน กับ ไก่ย่างโคราช มาทำอะไรกันที่แปดริ้วนะ...

เริ่มต้นด้วย "ปลาเขื่อน" หลายคนไม่รู้จักว่าหน้าตาเป็นยังไงนึกไม่ออก รู้จักแต่ปลาแม่น้ำ เพราะแปดริ้วบ้านเรามีแม่น้ำบางปะกง เอาล่ะค่ะ.. อย่าไปคิดมากว่าหน้าตาเจ้าปลาเขื่อนจะเป็นยังไงนั้น สรุปว่าเจ้าปลาเขื่อนที่ว่านี่เป็นปลาน้ำจืด ทางร้านสั่งตรงมาจากเขื่อนศรีนครินทร์ (โอ้วว.. มาไกลนะนั่น) เพื่อนำมาปรุงเป็นอาหารจานเด็ดให้คนแปดริ้ว และลูกค้าของร้านได้ชิมกัน และขอบอกว่าทางร้านมีเมนูที่ทำจากปลาเขื่อนไว้ให้เลือกมากมายอีกด้วย

ถัดมาเมนูต่อไป "ไก่ย่างโคราช" ทีได้ข่าวว่าไก่ย่างของร้านนี้ เป็นสูตรเด็ดสูตรเฉพาะของเจ้าของร้าน และไก่ที่ใช้เป็นไก่บ้านแท้ที่หมักด้วยสมุนไพร 14 ชนิด แต่ละตัวนั้นคัดเลือกอย่างดีมีน้ำหนักไม่ต่ำกว่า 9 ขีด หมักกันใหม่สดวันต่อวันจนเครื่องปรุงซึมซาบเข้าถึงเนื้อใน เมื่อนำไปย่างก็จะย่างแบบสุกหนังกรอบนิดๆ เสิร์ฟพร้อมน้ำจิ้มแจ่ว ยั่วยวนน้ำย่อยในกระเพาะสุดติ่ง ถ้าใครชอบไก่ย่างแบบสุกเนื้อแห้งหนังกรอบ แต่นิ่มและอร่อยแนะนำเลยค่ะ ที่ร้าน ปลาเขื่อน ไก่ย่างโคราช

นอกจากเมนูเด็ดชูโรง 2 เมนูแนะนำข้างต้นแล้ว ทางร้านยังมีเมนูส้มตำกว่า 30 ชนิด ให้เลือกสั่ง ชอบตำแบบไหนสั่งได้ทุกอย่าง เผ็ดมาก เผ็ดน้อย แซ่บมาก หรือแซ่บเว่อร์บอกมาค่ะเดี๋ยวทางร้านจัดให้ จะเป็น ตำปูม้า ตำปลาร้า ตำปููปลาร้า ตำข้าวโพดไข่เค็ม หรือตำผลไม้ ถูกใจเมนูไหนก็สั่งเลยค่ะ

สำหรับเมนูอาหารไทยทางร้านก็มีให้เลือกอีกกว่า 100 เมนู อาทิ ทอดมันไข่เค็ม, กุ้งแช่วาซาบิ, ยำหัวปลี, กะหล่ำปลีผัดน้ำปลา ฯลฯ นอกจากนี้ยังมีอาหารอิสานคลาสสิค ที่รสชาติแซ่บเว่อร์ อย่างลาบหมู, ตับหวาน, น้ำตก เป็นต้น

บรรยากาศโดยรวมของทางร้านเป็นแบบสบายๆแนวครอบครัว มามากมาน้อย มากี่คนทางร้านพร้อมบริการ เพราะมีโต๊ะมากถึง 50 โต๊ะ ที่สำคัญอีกอย่างทางร้านมีการจัดมุมถ่ายรูปเก๋ๆ เพื่อเอาใจลูกค้าทุกวัย ไม่ว่าจะเป็นวัยรุ่น วัยฮอร์โมน วัยรุ่นตอนปลาย วัยรุ่นดึก หรือใครก็ตามที่ชอบ แชะแล้วโชว์ อัพขึ้นเฟสบุ๊คด้วยมุมน่ารักๆ อย่างสวนด้านหน้าร้าน ที่จัดให้มีตุ๊กตาแกะตัวน้อยๆ ไว้ให้ลูกค้าได้เก็กท่าถ่ายรูปกันอีกด้วย

ทางร้านมีบริการที่จอดรถด้านหน้าร้านเป็นลานกว้าง จอดรถได้เยอะและสะดวกสบายไม่ต้องห่วงค่ะ สำหรับพิกัดที่ตั้งของร้านปลาเขื่อน ไก่ย่างโคราชแห่งนี้หาไม่ยาก ร้านตั้งอยู่เส้นเลี่ยงเมืองฉะเชิงเทรา (ทล.304 ฉะเชิงเทรา-พนมสารคาม-กบินทร์) ท่านใดสนใจโทรสอบถามเส้นทางกับทางร้านได้โดยตรงนะคะ

เปิดบริการกันทุกวัน
จันทร์-พฤหัสบดี เวลา 14.00-23.00 น. 
วันศุกร์-เสาร์-อาทิตย์ และวันหยุดราชการเปิด 11.00-23.00 น.

http://www.sawasdee-padriew.com/food-kaiyangkorat.html

โทร.  089-792-2790
